Bedřich Brunclík

Bedřich Brunclík (* 6. júl 1946, Praha) je bývalý česko-slovenský hokejista (útočník) a tréner.

Klubový hokej 
S hokejom začínal ako slávista na štvanickej "nudli" ako desaťročný, kde pôsobil až do roku 1965. Pri nástupe na vojenčinu si mohol vybrať medzi druholigovými Litoměřicami a Košicami, ktoré vtedy hrávali prvú ligu. Rozhodol sa pre druhú možnosť a za vtedajšiu Duklu (1965 - 1967) a neskôr VSŽ (1967-1981) odohral celkovo v najvyššej česko-slovenskej hokejovej súťaži 16 sezón, počas ktorých odohral 587 stretnutí a strelil 237 gólov. Niekoľko sezón pôsobil aj ako kapitán tímu. Hrával s číslom 7. Odohral najviac sezón a najviac zápasov v rade spomedzi všetkých hráčov HC Košice.

Klubová štatistika

Reprezentácia 
Na najvyššej úrovni počas rokov 1970-1972 reprezentoval v 21 zápasoch, v ktorých strelil 5 gólov. 
Držiteľ strieborných medailí z MS 1971 a zároveň Majster Európy z toho istého roku.

Reprezentačná štatistika

Trénerská činnosť 
Po ukončení hráčskej kariéry trénoval v rokoch 1981 - 1985 VSŽ Košice. V rokoch 1987 - 1989 trénoval Poldi Kladno. Následne pôsobil v Holandsku, v sezóne 1989/1990 viedol ako hlavný tréner Heerenveen Flyers a ďalšiu sezónu 1990/1991 GIJS Bears Groningen. Počas sezóny 1991/1992 bol asistentom trénera česko-slovenského tímu do 20 rokov. Neskôr viedol tímy HK ŠKP Poprad, MHk 32 Liptovský Mikuláš a opäť Košice, kde pôsobil aj pri mládežníckych kategóriách.

Externé zdroje 
 
 avlh.cz
 80. rokov slovenského hokeja, SZĽH, Bratislava 2009
 
 eliteprospects štatistiky
 eurohockey.com
 Košická hokejová legenda Bedřich Brunclík oslávi tohto roku jubileum - už štyridsať rokov pôsobí v tomto meste korzár.sme.sk 15.4.2005
 Karel Gut, Václav Pacina, Malá encyklopédie ledního hokeje, Olympia, Praha, 1986

Narodenia v 1946
Žijúci ľudia
Osobnosti z Prahy
Osobnosti z Košíc
Česko-slovenskí hokejisti
Slovenskí hokejoví tréneri
Hráči HC Košice